ee41ece7cbb36d1beb919ed721b5ef79
ποια είδη μόνωσης τοίχου υπάρχουν;
douleutaras.gr
2021.31
τα είδη μόνωσης τοίχου από τα οποία μπορείς να επιλέξεις είναι:

1. εσωτερική θερμομόνωση τοίχου

2. εξωτερική θερμομόνωση τοίχου

3. υγρομόνωση / στεγανοποίηση τοίχου

4. ηχομόνωση τοίχου

1. εσωτερική θερμομόνωση τοίχου

η εσωτερική θερμομόνωση τοίχου αφορά την τοποθέτηση θερμομόνωσης στο εσωτερικό μέρος του σπιτιού ή του κτιρίου και συνήθως πραγματοποιείται όταν δεν είναι εφικτό να γίνει εξωτερική θερμομόνωση τοίχου, επειδή η επιφάνεια δεν είναι προσβάσιμη. εφαρμόζεται στο εσωτερικό μέρος όλων των κατακόρυφων τοίχων, στις κολώνες, τα δοκάρια και το ταβάνι.

η εσωτερική θερμομόνωση διαθέτει αρκετά πλεονεκτήματα. για παράδειγμα, μπορεί να εφαρμοστεί όλο το χρόνο, άσχετα με την εποχή, καθώς δεν επηρεάζεται από τις καιρικές συνθήκες. το κόστος είναι σχετικά χαμηλό και το μονωτικό υλικό του τοίχου μπορεί να αντέξει πολλά χρόνια, αφού δεν καταπονείται από εξωτερικές συνθήκες. φυσικά, απαραίτητη προϋπόθεση είναι να έχει γίνει σωστή, επαγγελματική εφαρμογή.

2. εξωτερική θερμομόνωση τοίχου

η μόνωση εξωτερικού τοίχου, αφορά την εφαρμογή θερμομόνωσης στην εξωτερική πλευρά όλων των κατακόρυφων εξωτερικών τοίχων του κτιρίου. για να επιλέξει κανείς την κατάλληλη εξωτερική θερμομόνωση τοίχου, πρέπει να λάβει υπόψη του αρχικά την τωρινή κατάσταση του κτιρίου σε θέμα μόνωσης.

έπειτα, πρέπει να ασχοληθεί με την ενεργειακή μελέτη που έχει πραγματοποιηθεί στο κτίριο σε συνδυασμό με τις κλιματολογικές συνθήκες που επικρατούν στην περιοχή που βρίσκεται. αν το κόστος είναι αυτό που σε προβληματίζει, ένας έμπειρος τεχνικός μπορεί εύκολα να σου βρει την κατάλληλη εναλλακτική για σένα. με βάση τις ανάγκες σου, μπορείς να βρεις το κατάλληλο είδος μόνωσης τοίχων που θα ταιριάζει στον προϋπολογισμό σου.

3. υγρομόνωση ή στεγανοποίηση τοίχου

χρησιμοποιώντας υλικά που είναι αδιαπέραστα στο νερό, οχυρώνεις το σπίτι σου και το προστατεύεις από τις βροχές και την εμφάνιση μούχλας. η στεγανοποίηση είναι απαραίτητη, αν θες να κρατήσεις μακριά τη μούχλα και την υγρασία, άρα και για να αποφύγεις τη σπατάλη των χρημάτων που θα ξόδευες για τις ζημιές που θα προκαλούσαν.

η υγρομόνωση εξωτερικού τοίχου με τα κατάλληλα μονωτικά υλικά θα σε σώσει, κυριολεκτικά, από περιττά κόστη και τη μεγάλη ταλαιπωρία που συνοδεύει επίμονα προβλήματα, γι’ αυτό και αποτελεί μια από τις πιο συνηθισμένες επιλογές στις μονώσεις.

4. ηχομόνωση τοίχου

η ηχομόνωση, στις μέρες μας, γίνεται ολοένα και πιο αναγκαία. αν και παλιότερα μπορεί να μην της δινόταν η σημασία που έπρεπε, σήμερα παίζει καθοριστικό ρόλο στη ζωή μας. ο καθένας γυρνώντας στο σπίτι του, επιθυμεί να βρίσκει την ηρεμία και γαλήνη που λείπει από την καθημερινότητα μας. ευτυχώς, υπάρχουν πλέον τεχνικές και υλικά που μπορούν να μειώσουν στο ελάχιστο την ηχορύπανση.